reede, 30. oktoober 2020
Selle käigus saime selgeks käte pesemise, hammaste eest hoolitsemise ja oma
füüsilise ning ka vaimae tervise hoidmise.
Seda kõike õppisime läbi erinevate mängude, bee-bot, interaktiivsete mängude, videote, zumba, katsete, oma loodud kunsti ja vanematega koostöös saadud koduste mooside abil.
Muumid saatsid nädalavahetusel peresid ka väikesele jalutuskäigule ja tagasi saime pilte ja videosid millest lapsed suure rõõmuga rääkisid- head elamused/ emotsioonid.
Häid elamusi said lapsed lisaks ka 27.nov Kaisukaru päeval.
Muumid teavad, et oma tervist tuleb hoida. Liikumine, hea toit ja rõõmus meel aitab.
neljapäev, 29. oktoober 2020
Naksitrallid kevadel külvasid seemneid, suvi läbi kastsid ja jälgisid-uurisid hoolega katsepeenardel toimuvat. Sügisel lasteaias valminud viljadest valmistasid lapsed imemaitsva kõrvitsapüreesupi. Kartulid, porgandid, kõrvits kõik potti mulinal keema ning sulajuustuga, soola ja kõrvitsaseemnetega maitsestatult maitses kõigile hästi. Ise tehtud - hästi tehtud!
teisipäev, 27. oktoober 2020
esmaspäev, 26. oktoober 2020
Kõige maitsvam ja tervislikum moos on ikka oma tehtud.👌
pühapäev, 25. oktoober 2020
Muumid kutsusid (24.- 25. 10. 2020a.) pered loodusesse matkama. Koha ja aja said pered ise valida ja nii käidi linnas looduskaunites kohtades, kui ka Tallinnast väljas. Pered saatsid pildid facebooki ja lapsed said, pildi abil, oma vahvast retkest rääkida. Elamusi oli lastel palju. Küll see loodus on ikka ilus siin Tallinnas ja kaugemal ka.
reede, 23. oktoober 2020
14.10 käisid Mesimummid selle õppeaasta esimesel suuremal õppekäigul. Külastasime loomaaeda, kus tutvusime erinevate loomade ja lindudega. Lemmikuteks osutus lastele kuningboa, kes pea püsiti aetuna lapsi jälgis. Suurt elevust tekitasid veel roosad flamingod ja siidikanad, üks kukk otsustas oma kiremisega lapsi isegi tervitada.
Loomaaeda läksime jalgsi, saime tutvuda erinevate liiklusmärkidega. Lapsed tundsid end vabalt ning oskasid liikluses ja loomaaias väga hästi käituda. Õpetajad said laste üle suurt uhkust tunda!
Õppekäik kestis kokku 3 tundi ja läbitud sai 5 km! Mis oli super tulemus! Kogu tee vältel tegime piknikupause ja ka kiiremat jooksu. Toidukarpidesse valmistasid lapsed koos vanematega meeldiva võileiva, mis maitses vahepalaks imeliselt.
Mesimummide esimene suurem õppekäik oli väga edukas ja õpetlik.
kolmapäev, 21. oktoober 2020
esmaspäev, 19. oktoober 2020
Kuna sügis on nii ilus värviline, siis Muumid tahtsid ka end kauniks teha. (12.-16.10.2020) Esmaspäeval olime kollased päikesed ja soojendasime loomi ja linde. Teisipäeval olime rohelised konnad ja ussid ning otsisime talvekorterit. Kolmapäeval olime punased (päkapikud) ning maalisime puulehed punaseks ja otsisime loomi ja linde, et ka nende jõulusoovid saaks kirja. Neljapäeval sadasime sinise vihmana taevast alla, tekitasime porilompe, jõgesid, mere ja nii said ka linnud ja loomad juua ning ennast pesta. Toimus ka väike moeshow koos Kuujänestega "Sügismood 2020", mille käigus näitasid lapsed selle sügise parimaid sügisriideid. Reedel olime kirjud- vikerkaar. Nii ilusaks suutsime ühe nädalaga looduse luua. Muumidele meeldib ilus, veidi jahe, loomulikult porilompidega sügis. Kui õiged riided seljas siis on õues mõnus.
reede, 16. oktoober 2020
neljapäev, 15. oktoober 2020
ÜRO initsiatiivil tähistatakse 15.oktoober ülemaailmset kätepesupäeva, et juhtida tähelepanu hügieenile.(Maailmakool.ee). Muumid teavad, et käsi tuleb pesta hoolega ja põhjalikult ning ka õige käte kuivatamine on tähtis. Puhtad käed peletavad pisikud eemale. Meie hoolime tervisest.
Meie punapeedid vajasid ülesvõtmist. Võtsime kaasa vajalikud vahendid ning seadsime sammud aiamaale. Lapsed hakkasid usinasti peete maa seest välja sikutama. Lapsed leidsid nii suuri kui ka väikeseid peete. Gisela näitas lastele, kuidas peedi pealsed ära lõigatakse ning lapsed asetasid peedid kasti. Lapsed said teada, miks peedi pealsed pannakse kompostkasti ja mida hiljem tehakse saadud kompostiga. Mõiste kompost vajas lastele selgitamist. Kui saak oli koristatud tegime oma aiamaa umbrohust puhtaks ja jätsime maa ootama kevadet. Lapsed viisid korjatud saagi rühma. Meil on lastega plaanis peetidest salatit teha.
Muumidel oli väike projekt "Sügis metsas" (21.09- 16.10 2020) mille käigus saime tundma erinevaid seeni, loomi, linde ja puid. Meid aitasid raamatud, videod, lindude ja loomade hääled, suured pildid, mänguloomad ja lego. Käisime ka väikesel õppekäigul tiigi ääres. Kuna metsa minna ei saanud, siis Muumid lõid ise vastavat meeleolu: joonistasime, maalisime, värvisime, lõikasime kääridega ja tõime loodust tuppa - puulehti, vilju ja taimi. Muumid teavad, et loodust tuleb hoida- mets on paljudele koduks.
teisipäev, 13. oktoober 2020
esmaspäev, 12. oktoober 2020
reede, 9. oktoober 2020
reede, 2. oktoober 2020
Sügisandide nädalal uurisid Lotted erinevaid aiasaadusi. Tutvusime erinevate köögi- ja puuviljadega ja nende kasvukohaga (mullas, puu otsas, maapinnal). Kokanduses küpsetasime õunakooki. Ühes kunstitegevuses voolisid lapsed korvi ja selle sisse porgandi, kapsa ja/või peedi. Teises kunstitegevuses maalisid lapsed esmalt tausta, millel oli kujutatud peenramaa ja puud. Seejärel oli ülesandeks tükeldatud puu- ja juurviljad (õun, pirn, kartul, porgand) asetada õigesse kohta. Laps pidi kasutama kohamäärsõnu, et kirjeldada, kus vastav puu- või aedvili kasvab. Tegevus oli väga huvipakkuv ja mitmekesine.